[pic] | EUROPA-KOMMISSIONEN |

Bruxelles, den 16.12.2010

KOM(2010) 756 endelig

2010/0367 (COD)

Forslag til

EUROPA-PARLAMENTETS OG RÅDETS FORORDNING

om ophævelse af forordning (EØF) nr. 429/73 om fastsættelse af særlige bestemmelser, der skal anvendes ved indførsel i Fællesskabet af visse varer henhørende under forordning (EØF) nr. 1059/69, med oprindelse i Tyrkiet og af forordning (EF) nr. 215/2000 om videreførelse i 2000 af foranstaltningerne i forordning (EF) nr. 1416/95 om visse indrømmelser i form af EF-toldkontingenter i 1995 for visse forarbejdede landbrugsprodukter

BEGRUNDELSE

En række retsakter, der er blevet vedtaget i løbet af de seneste årtier, er ikke mere relevante, men de er fortsat gældende. De er blevet forældede, fordi de havde midlertidig karakter, eller fordi deres indhold er blevet overtaget af efterfølgende retsakter. En lang række foranstaltninger i forbindelse med nye medlemsstaters tiltrædelse er blevet forældede efter landenes tiltrædelse. Europa-Parlamentet, Rådet og Kommissionen blev i deres interinstitutionelle aftale om bedre lovgivning enige om, at EU-lovgivningen bør ajourføres og koncentreres ved at ophæve retsakter, der ikke længere anvendes[1]. Retsakter, der ikke længere er relevante, bør fjernes fra gældende EU-ret, så denne bliver mere gennemsigtig og utvetydig.

Kommissionen har gjort en række tiltag for at fjerne forældet lovgivning fra gældende EU-ret, hovedsagelig ved at erklære de pågældende kommissionsretsakter for forældede. Senest har Kommissionen erklæret omkring 250 retsakter på landbrugsområdet for forældede, og en række andre retsakter på landbrugsområdet samt omkring 60 retsakter inden for handel med forarbejdede landbrugsprodukter vil snart blive erklæret forældede[2].

Kommissionen har udpeget to rådsretsakter inden for handel med forarbejdede landbrugsprodukter, hvis retsgrundlag er artikel 207 i traktaten om Den Europæiske Unions funktionsmåde (tidl. artikel 133 i traktaten om oprettelse af Det Europæiske Fællesskab og forinden art. 113 i traktaten om oprettelse af Det Europæiske Fællesskab), som ikke mere har nogen praktisk betydning, men fortsat er formelt gældende. Kommissionen har ikke beføjelse til at erklære rådsretsakter for forældede. Af hensyn til retssikkerheden foreslår Kommissionen, at Rådet ophæver de i forslaget nævnte retsakter.

Dette forslag vedrører ophævelsen af Rådets forordning (EØF) nr. 429/73, hvori nedsættelsen af det faste element i den told, der skal anvendes ved indførsel af forarbejdede landbrugsprodukter med oprindelse i Tyrkiet, fastsættes. Bestemmelserne heri blev forældede, fordi afgørelse nr. 1/95 truffet af Associeringsrådet EF-Tyrkiet den 22. december 1995 om iværksættelse af slutfasen af toldunionen afskaffede told på varer med oprindelse i Tyrkiet.

Dette forslag vedrører også ophævelse af Rådets forordning (EF) nr. 215/2000, som kun fornyede præferencetoldkontingenterne for år 2000, og som ikke mere er relevant.

Foreliggende forslag er i lighed med forslaget vedrørende forældede retsakter på landbrugsområdet i det løbende forenklingsprogram, der blev vedtaget i forbindelse med gennemførelsen af Kommissionens strategi for forenkling af forskriftssystemet, som for nylig blev ajourført ved dokument KOM(2008) 712 bilag 2 til Kommissionens lovgivnings- og arbejdsprogram for 2009.

2010/0367 (COD)

Forslag til

EUROPA-PARLAMENTETS OG RÅDETS FORORDNING

om ophævelse af forordning (EØF) nr. 429/73 om fastsættelse af særlige bestemmelser, der skal anvendes ved indførsel i Fællesskabet af visse varer henhørende under forordning (EØF) nr. 1059/69, med oprindelse i Tyrkiet og af forordning (EF) nr. 215/2000 om videreførelse i 2000 af foranstaltningerne i forordning (EF) nr. 1416/95 om visse indrømmelser i form af EF-toldkontingenter i 1995 for visse forarbejdede landbrugsprodukter

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 2,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

efter den almindelige lovgivningsprocedure og

ud fra følgende betragtninger:

1. Større gennemsigtighed i EU-lovgivningen er et væsentligt led i den strategi for bedre lovgivning, som EU-institutionerne er i gang med at gennemføre. I den forbindelse bør retsakter, som ikke længere har nogen egentlig virkning, fjernes fra gældende lovgivning.

2. Rådets forordning (EØF) nr. 429/73 af 5. februar 1973 om fastsættelse af særlige bestemmelser, der skal anvendes ved indførsel i Fællesskabet af visse varer henhørende under forordning (EØF) nr. 1059/69, med oprindelse i Tyrkiet[3] blev vedtaget for at fastsætte nedsættelsen af det faste element i den told, der skal anvendes ved indførsel af forarbejdede landbrugsprodukter med oprindelse i Tyrkiet, som importeres i forbindelse med tillægsprotokollen til aftalen om oprettelse af en associering mellem Det Europæiske Økonomiske Fællesskab og Tyrkiet, undertegnet den 23. november 1970.

3. Da afgørelse nr. 1/95 truffet af Associeringsrådet EF-Tyrkiet den 22. december 1995 om iværksættelse af slutfasen af toldunionen[4] afskaffede told på varer med oprindelse i Tyrkiet, er forordning (EØF) nr. 429/73 blevet forældet.

4. Rådets forordning (EF) nr. 215/2000 af 24. januar 2000 om videreførelse i 2000 af foranstaltningerne i forordning (EF) nr. 1416/95 om visse indrømmelser i form af EF-toldkontingenter i 1995 for visse forarbejdede landbrugsprodukter[5] havde midlertidig karakter, fandt kun anvendelse i år 2000 og er ikke mere relevant.

5. Af hensyn til retssikkerheden og klarheden bør forordning (EØF) nr. 429/73 og (EF) nr. 215/2000 derfor ophæves —

VEDTAGET DENNE FORORDNING:

Artikel 1

Forordning (EØF) nr. 429/73 og (EF) nr. 215/2000 ophæves.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Europa-Parlamentets vegne På Rådets vegne

Formand Formand

[1] EUT C 321 af 31.12.2003, s. 1.

[2] EUT C 30 af 6.2.2009, s. 18.

[3] EFT L 59 af 5.3.1973, s. 85.

[4] EFT L 35 af 13.2.1996, s. 1.

[5] EFT L 24 af 29.1.2000, s. 9.